ચિદમ્બરમે જણાવ્યું હતું કે એક નીતિગત સાધનના ભાગરૂપે નોટબંધી એકદમનીષફળ નીવડી છે. ઉલ્લેખનીય છે કે રિઝર્વ બેંકે એક રિપોર્ટ બહાર પાડ્યો છે જેનાથી જાણકારી મળે છે કે નોટબંધી બાદ 99.3 ટકા જૂની નોટ્સ બેંકમાં પાછી આવી ગઈ છે. તેઓએ વધુમાં જણાવ્યું હતું કે નોટબંધીને કારણે હજારો લઘુ ઉદ્યોગ એકમો બંધ થઇ ગયા હતા તેમજ લાખો નોકરીઓ ખતમ થઇ ગઈ હતી. ફક્ત તામિલનાડુમાં જ પાંચ લાખ લોકો બેરોજગાર થઇ ગયા હતા. દેશમાં નોટબંધી દરમિયાન 100 થી વધુ લોકોએ પોતાનો જીવ ગુમાવ્યો હતો.